stanford-oval/wikipedia huggingface dataset:
16 בינואר
נפטרו

1464 – דזידריו דה סטיניאנו, פסל איטלקי בתקופת הרנסאנס (נולד ב-1430)
1595 – מוראט השלישי, הסולטאן השנים עשר של האימפריה העת'מאנית (נולד ב-1546)
1794 – אדוארד גיבון, היסטוריון אנגלי (נולד ב-1737)
1863 – רבי יהודה מאיר למברט, מרא דאתרא ביהדות מץ ורב הקונסיסטוריה של מץ והמוזל, ראש ישיבה במץ ומנהל בית המדרש לרבנים בעיר
1891 – ליאו דליב, מלחין צרפתי (נולד ב-1836)
1935 – אמא בארקר, חברת כנופיית פשע שנהרגה בפשיטה של ה-FBI (נולדה ב-1871)
1936 – אלברט פיש, רוצח סדרתי וקניבל אמריקאי (נולד ב-1870)
1942 – קרול לומברד, שחקנית אמריקאית (נולדה ב-1908)
1957 – ארטורו טוסקניני, מנצח איטלקי (נולד ב-1867)
1964 – אהרן ציזלינג, חבר הכנסת מטעם מפ"ם ואחדות העבודה, מחותמי מגילת העצמאות (נולד ב-1901)
1982 – משה חריף, פוליטיקאי ישראלי (נולד ב-1933)
1984 – סעד חדאד, מייסד צבא דרום לבנון (נולד ב-1936)
2001 – לורן קבילה, מהפכן ופוליטיקאי קונגולזי שכיהן בתפקיד נשיא הרפובליקה הדמוקרטית של קונגו (נולד ב-1939)
2005 – גודרון וגנר, שחיינית מזרח גרמניה (נולדה ב-1955)
2007 – יורי שטרן, כלכלן, אסיר ציון וחבר הכנסת מטעם ישראל בעליה וישראל ביתנו (נולד ב-1949)
2012 – עפרון אטקין, שחקן ומדבב ישראלי (נולד ב-1952)
2014 – היראו אונודה, קצין מודיעין יפני (נולד ב-1922)
2017 – יוג'ין סרנן, אסטרונאוט בג'מיני 9, אפולו 10 ומפקד משימת אפולו 17 לירח והאדם האחרון שהלך על הירח (נולד ב-1934)
2018 – ברדפורד דילמן, שחקן תיאטרון, קולנוע וטלוויזיה אמריקאי (נולד ב-1930)
2019 – עמליה כהנא-כרמון, סופרת ישראלית (נולדה ב-1926)
2019 – מרים פרסלר, סופרת ומתרגמת גרמנייה ממוצא יהודי (נולדה ב-1940)
2020 – כריסטופר טולקין, בנו הצעיר של ג'ון רונלד רעואל טולקין ועורך ספריו שיצאו לאחר מותו של המחבר (נולד ב-1924)
2020 – אפריין סאנצ'ס, שוער ומאמן כדורגל קולומביאני (נולד ב-1926)
2021 – משה לגיל, שחקן ומאמן כדוריד ישראלי (נולד ב-1938)
2021 – פיל ספקטור, פזמונאי, מוזיקאי, גיטריסט ומפיק מוזיקלי יהודי-אמריקאי (נולד ב-1939)
2022 – טובה ברלינסקי, ציירת ישראלית (נולדה ב-1915)
2022 – מיכאל בריצ'ר, מדען יהודי קנדי, ממניחי היסודות האקדמיים לחקר מדיניות החוץ של ישראל (נולד ב-1925)
2022 – כרמלה קורן, זמרת ישראלית (נולדה ב-1938)
2022 – איברהים בובאכר קייטה, נשיא וראש ממשלת מאלי (נולד ב-1945)
2023 – ג'ינה לולובריג'ידה, שחקנית איטלקייה (נולדה ב-1927)
2024 – חולדה גורביץ, פעילה חברתית ישראלית (נולדה ב-1926)
2025 – ג'ואן פלורייט, שחקנית אנגלייה (נולדה ב-1929)
2025 – דייוויד לינץ', במאי קולנוע אמריקאי (נולד ב-1946)
חגים ואירועים ביום זה

תאילנד – יום המורה
15 בינואר – 17 בינואר
ינואר
לוח אירועים שנתי
רנה מאנז'ו
אדוארד גיבון
קבר יאסון

| --- | --- |

 מידע כללי
 סוג:  קבר 
 מיקום:  ירושלים 
 מדינה:  ישראל 
 
 קואורדינטות:  31°46′23″N 35°12′47″E﻿ / ﻿31.77313333°N 35.21313333°E﻿ / 31.77313333; 35.21313333
  (למפת ירושלים מוגדלת) קבר יאסון(למפת ירושלים רגילה) קבר יאסון(למפת הרי ירושלים רגילה) קבר יאסון(למפת הרי ירושלים מוגדלת) קבר יאסון
 
הכניסה לקבר
קבר יאסון הוא קבר מתקופת בית המקדש השני המצוי ברחוב אלפסי בשכונת רחביה שבירושלים. הקבר מצוי במרכז "עיר המתים" של ירושלים בתקופת הבית השני, אשר התפשטה אל מחוץ לחומות העיר ושרידיה נמצאים בחפירות בכל רחבי האזור וגם בשכונת רחביה - על אם הדרך שהובילה בעבר לעיר יפו.
גילוי הקבר

הקבר התגלה בפברואר 1956 במהלך פרויקט בינוי, ביוזמתו של הקבלן מוריס רג'ואן, במהלך פיצוץ סלעים שנועד לפלס את הקרקע לבניית בניין ברחוב אלפסי 10. לאחר שהוחלט לשמר את המקום קיבל הקבר את מספר הבניין שהיה אמור להיבנות במקום. נכון לשנת 2025, החצר פתוחה כחלק מגן ציבורי, אך מבנה הקבר עצמו חסום בסורגים ללא אפשרות כניסה.
מבנה הקבר

הקבר כולל מדרום לצפון, מבוא, חצר חיצונית וחצר פנימית, ופרוזדור שנפתח לשני חדרים: האחד במערבו, בעל עשרה כוכי קבורה, והאחד בצפונו, שנועד לליקוט עצמות.
המבוא - שטחו 8.75x5 מטרים, והוא היה פשוט ביותר, בעל קירות מטוייחים החצובים בסלע, ונמשך מעט פחות מ-9 מטרים, עד שהסתיים במדרגת אבן שסימלה את הכניסה לקבר.
החצר הפנימית - שטחה 4.25x4.50 מטרים. היא החדר הראשון שקירותיו חצובים בסלע, על הקיר המערבי צוירה כף תמר.
הפרוזדור - שטחו 5.80x5.40 מטרים וקירותיו החצובים בסלע, מתעגלים מעט כלפי מעלה. על קירות אלו מספר כתובות וציורים (ראו להלן), וגגו בנוי בצורת פירמידה. הכניסה לפרוזדור היא מבעד לפתח הבנוי בסגנון ה-stylos in antis - שתי אומנות המופרדות על ידי עמוד דורי. הפירמידה בראש מבנה הקבר דומה למבנה קבר זכריה, וככל הנראה הייתה מוטיב מקובל בתקופה החשמונאית המאוחרת (על פי תיאורו של יוסף בן מתתיהו, גם בראש קברי המלכים עמדו פירמידות, אם כי הן כנראה היו בסגנון שונה).
חדר א - חצוב ממערב לפרוזדור.
חדר ב - חצוב צפונית לפרוזדור.
הפירמידה - מצויה על ראש המבנה הנוכחי. היא נהרסה במהלך השנים ושוחזרה מאבנים שנמצאו באזור. הקבר המקורי נפגע במהלך רעידת אדמה ושוקם עוד בתקופת הבית השני ושב לשמש כאחוזת קבר. הפירמידה מזכירה מוטיב קדום בבנייה בירושלים (המצוי גם בקבר בת פרעה וקברי המלכים), מוטיב המצוטט בבניין בית המשפט העליון.
כתובות בקבר

בקבר התגלו מספר כתובות וציורי קיר, ביניהם ציור המתאר ספינות (ככל הנראה ספינות סוחר). על סיפון אחת הספינות מופיע אדם, ושמו מוזכר בכתובת סמוכה - יאסון, שהיה ככל הנראה סוחר או בעל צי סוחר.
על קיר הפרוזדור, מעל פתח חדר הקבורה חרותה בקיר דמות אייל רובץ בעל קרניים מפוארות. על קיר הפרוזדור המוביל אל הקבר רשומה כתובת פחם בשפה הארמית על קיר הקבר. תרגומה לעברית כדלקמן:
קינה חזקה עשה ליסון בן פאח... שלום. שבנית לך קבר ובא, היה שלום... כזו קינה חזקה יעשו לך הידידים שהיית... שלום חני... גדול מח... קינה כמו אלה, שלום.
במערת הקבר מופיעה כתובת בת שתי שורות בשפה היוונית שרק הראשונה בהן ניתנת לפענוח: "שמחו אתם החיים". מצב שימור הכתובות הוא בכי רע, ונכון לתחילת המאה העשרים ואחת לא ניתן להבחין ברובן.
ממצאים שהתגלו בקבר

במהלך החפירה הארכאולוגית שבוצעה בקבר על ידי הארכאולוג לוי יצחק רחמני (אנ') מטעם רשות העתיקות, נתגלו במהלך פינוי והרחקת המפולת מהאתר מטבעות שונים מתקופת ממלכת החשמונאים; מטבעות מימי אלכסנדר ינאי ויוחנן הורקנוס, וכן מימי הורדוס, המתוארכים למאה הראשונה לפני הספירה, ומטבעות מתקופת שלטון הנציבים הרומיים, מהמאה הראשונה לאחר הספירה.
בספרות

המשורר הירושלמי דן פגיס כתב שיר על "קבר יסון בשכונת רחביה" (פורסם במאזנים, 1973). השיר מתאר את הקבר "בקבר נאה, בעיר הקודש/חדר בחדר טמון הוא." ומעלה באוב את דמות האונייה "רק דמות של ספינה/התאבנה בקיר" וזכרו של "יסון, ימאי ערמומי/מאנשי סודו של ינאי המלך" החומק מקברו "ומבריח ברווח גדול כתמיד/סחורות יקרות ערך מאד" בעוד החיים ממשיכים לזרום "למעלה נפלו ממלכות/אנשים חדשים ירדו לשאול".
המשורר עמיחי חסון מתאר משחק בשלג במתחם הקבר, במחזור "שירים מסופה גדולה" (פורסם בספר "בלי מה", הוצאת מוסד ביאליק, 2018).
דמות בדיונית של יאסון הקבור ברחוב אלפסי מופיעה בסיפור היסטורי של הסופרת והארכאולוגית רינה הברון, בשם "עלילות חנוך נכדו של יסון שודד הים הנורא וכת אנשי “היחד”. הסיפור הופיע לראשונה לראשונה במשמר לילדים ב-1964, והוא מספר על שודד ים, ועל נכדו שהצטרף לכת אנשי "היחד", כותבי המגילות הגנוזות. זהו, ככל הנראה, הסיפור הראשון שנכתב על אנשי כת כותבי "המגילות הגנוזות ". הוא פורסם בשני ספרים נוספים של רינה הברון - מסעות אל מדבר וספר( 1965), ו"מסע אל מסתורי ים המלח”,(1989). הסיפור הועלה לרשת באתר יקום תרבות.
לקריאה נוספת

אייל מירון, ירושלים וכל נתיבותיה, הוצאת יד בן צבי, 1996.
א' רמון, דוקטור מול דוקטור גר- שכונת רחביה בירושלים, יד בן צבי, ירושלים 1998
עמוס קלונר ובועז זיסו, עיר הקברים של ירושלים בימי הבית השני, יד יצחק בן-צבי והחברה לחקירת ארץ-ישראל ועתיקותיה, תשס"ג.
לוי יצחק רחמני, "קבר יסון", עתיקות ד, אגף העתיקות והמוזיאונים של משרד החינוך והתרבות, תשכ"ד
נחמן אביגד, "כתובות ארמיות בקבר יסון", עתיקות ד, אגף העתיקות והמוזיאונים של משרד החינוך והתרבות, תשכ"ד
פ. בנואה, "הכתובת היוונית בקבר יסון", עתיקות ד, אגף העתיקות והמוזיאונים של משרד החינוך והתרבות, תשכ"ד
הערות שוליים

↑  רון פלד, בדלתיים פתוחות: סיור בביהמ"ש העליון בירושלים, באתר ynet, 14 בנובמבר 2010
↑  רינה הברון, הקבר של שודד הים: עלילות חנוך נכדו של יסון שודד הים הנורא וכת אנשי “היחד” מאת רנה הברון
| --- | --- |
בקרת זהויות :  NLI: 987007511199205171 
מבט מהמבוא, דרך הפתח המשוחזר של החצר החיצונה
ציור הספינה
יומנו של חנון – דמויות

יומנו של חנון היא סדרת ספרים מאת ג'ף קיני, המתוארת כיומן של נער בשם גרג הפלי, הלומד בחטיבת ביניים. ארבעה מספרי הסדרה הפכו לסרטים.
דמויות ראשיות > גרג הפלי

גרגורי "גרג" הפלי גיבור הסדרה המתנהל כאנטי-גיבור ובספר "יומנו של חבר מושלם" הוא אף אנטגוניסט. תלמיד חטיבה אמריקאי בן 11, הגר ברחוב סארי העליון 12. הוא ילד סנדוויץ', בנם של פרנק וסוזן ואחיהם של רודריק ומני.
גרג מכונה בתרגום העברי "חנון", אך למעשה התיאור אינו הולם אותו במיוחד. גרג מתואר כלא יוצלח בלימודים וכאחד שמתנהג בצורה אנוכית פעמים רבות. הוא מודאג מאוד מרמת הפופולריות ומהתדמית שלו ולמעשה הוא חסר עמוד שדרה שיעשה הכל כדי להרשים את הזולת (ובכך מצדיק את הכינוי שהודבק לו במקור האנגלי, Wimpy - "נמושה"). לעיתים הוא מדמיין מציאויות לא רגילות, כמו חיים לאחר המוות או פלישה של חייזרים, וגם מדמיין את חייו כעשיר ומפורסם כשיגדל. רוב הזמן הוא אוהב לשחק במשחקי וידאו או פלייסטיישן או לצייר קומיקסים. לרוב הוא מסתובב עם חברו ראולי, אך לעיתים קרובות הם רבים.
בסרטים הראשונים הוא מגולם על ידי זקרי גורדון ובסרט הרביעי על ידי ג'ייסון דרוקר.
דמויות ראשיות > ראולי ג'פרסון

ראולי הוא תלמיד חטיבה בן 11 וחברו הטוב ביותר של גרג. הוא בן יחיד לרוברט ולינדה ג'פרסון. ראולי ילדותי ביחס לגילו ואינו מתאים לחיים בחטיבת הביניים, דבר הגורם למצבים מביכים מול גרג. הוא לא מבין את מרבית הבדיחות של גרג, והוא אוהד של הזמר ג'ושי. הוריו מפנקים אותו ונוסעים איתו מסביב לעולם, כל פעם למדינה אחרת.
אף שראולי וגרג הם החברים הכי טובים, לרוב הם רבים או מאבדים ריכוז יחד ולבסוף כל אחד ישן בבית של עצמו. עם זאת גרג מציל את ראולי ממצבים מביכים ואף לוקח על עצמו את האשמה במקרים שונים. הוא חבר גם של קולין לי, של שיראג ושל הולי הילז ובספר השמיני חובר לאביגיל בראון (עד שהיא נפרדת ממנו). עם זאת בדומה לגרג הוא לא פופולרי או מקובל.
משפחתו של ראולי מסתייגת מגרג ומהתנהלותו, והם משתדלים שלא להטיף לבנם או להעניש אותו. ראולי כמעט ולא נענש בכיתה והמורים אוהדים אותו, דבר העוזר לו להיבחר למועצת התלמידים. הוא גם מתקשה לשקר ומרגיש אשמה חזקה.
בספר "יומנו של חבר מושלם", ראולי הוא המספר והגיבור במקום גרג, אשר מוצג שם כגורם שלילי מבחינת ראולי.
בסרטים הראשונים מגלם אותו רוברט קפרון ובסרט הרביעי אוון אסטאלוש.
דמויות ראשיות > סוזן הפלי

סוזן הפלי היא אשתו של פרנק ואמם של רודריק, גרג ומני. היא נמצאת לרוב בבית ומתרכזת בחינוך הילדים. בעבר גם כתבה טורי ייעוץ לעיתון המקומי, בהם סיפרה על ילדיה. בכמה מהספרים היא מחליטה ללמוד במכללה, אך חוזרת לבית כשהוא לא מתפקד בלעדיה.
סוזן היא אישה ליברלית בעלת השקפה חינוכית שמרנית והיא מתנגדת לשימושים במכשירים סלולריים, בייחוד בטיולים. היא מנויה על ירחון "המשפחה המשתובבת" ומקבלת ממנו רעיונות. כמעט תמיד היא מנצחת בוויכוחים שלה עם פרנק או עם ילדיה, למעט מני. לעיתים היא מפנקת את ילדיה יותר מדי ולא מבינה שהיא מביכה אותם, אך לרוב היא אם דאגנית ואוהבת.
בסרטים הראשונים מגלמת אותה רייצ'ל האריס ובסרט הרביעי אלישיה סילברסטון.
דמויות ראשיות > פרנק הפלי

פרנק הפלי הוא בעלה של סוזן ואביהם של גרג, רודריק ומני. כמו גרג הוא ילד סנדוויץ', אחיהם של ג'ו וג'רי, והוא כבן 40. פרנק עובד במשרדים ולרוב מצפה מבניו שיעבדו או יעשו ספורט ולא ישבו על הספות או ישמיעו מוזיקה חזקה. הוא ממהר להתעצבן על ילדיו גם בשל אירועים מינוריים, כמו כישלון במבחן. מערכת היחסים בינו לבין גרג רעועה במיוחד ובספר השלישי הוא כמעט שולח את גרג לפנימייה צבאית.
העיסוק העיקרי של פרנק הוא במיניאטורות של מלחמת האזרחים האמריקאית, עליהן הוא שומר כל העת כדי למנוע פגיעה בהן, ולעיתים משתתף בשחזורי המלחמה עם חבריו. הוא מכור לג'אנק פוד ובילדותו נהג לעשות ספורט, דבר שבניו לא אוהבים. למרות שהוא יכול להיות עקשן הוא כמעט תמיד מפסיד בוויכוחים מול סוזן.
בסרטים הראשונים מגלם אותו סטיב זאן ובסרט הרביעי טום אוורט סקוט.
דמויות ראשיות > רודריק ומני הפלי

רודריק הוא אחיהם הבכור של גרג ומני ובנם של סוזן ופרנק. הוא נער בן 16 הלומד בתיכון אך לרוב עסוק בתחביבו כמתופף בלהקת מטאל שהקים בשם "חיתול תאון" (כתיב שגוי ל"טעון") וחושב לפתח קריירה כמוזיקאי ואף לעזוב את הלימודים ולא ללמוד בקולג'. הוא חובר לבחורים פרועים שחלקם כיכבו בספרי המחזור של התיכון, לרוב ככוכבי רוק. לעיתים הוא גם יוצא עם בחורות קשוחות. רודריק הוא גותי, ונראה בסרטי הקולנוע לבוש בשחור ובסגנון מטאליסטי/גותי.
רודריק הוא בחור טיפש ועצלן ביותר שישן רוב שעות היממה, אלא אם הוא מוצא סיבה להתעלל בגרג. גרג מתרחק ממנו בשל כך ובשל זיעתו האיומה או הרעש של המוזיקה שלו. לעיתים גרג יוצא מגדרו כדי לעזור לרודריק, לעיתים יחד עם שאר המשפחה ולעיתים כשרודריק סוחט אותו. עם זאת רודריק כמעט לא מראה אכפתיות לבני משפחתו וכשהוא נתקע במצבים מביכים הוא מתרחק מהם בעודו נוסע בוואן שלו.
בסרטים הראשונים מגלם אותו דבון בוסטיק ובסרט הרביעי צ'ארלי רייט.
מני הפלי  הוא הבן הצעיר של סוזן ופרנק ואחיהם של רודריק וגרג. הוא בן שלוש ולומד בגן חובה.
מני הוא הבן המועדף במשפחה, ומרבה לעשות צרות מבלי להיענש כמעט או לצרוח כאמצעי לתמרן את משפחתו כדי לקבל את מבוקשו. הוא כמעט למד לעשות את צרכיו בשירותים, בלי חיתול, אך דוד ג'ו (בסרטים גרג) הרס את התהליך כשהזכיר את "המפלצת שלמטה". עם זאת בספרים המאוחרים הוא כבר לובש תחתונים, אף שהוא מוריד אותם שעה לפני שהוא הולך לישון.
לרוב מני נהנה להעיק על גרג ולהגעיל אותו, ולמרות גילו הצעיר הוא מבין בטכנולוגיה או בספרדית יותר משאר המשפחה וכן מקבל הרבה כסף מהוריו ולעיתים גם מאחיו, שנדרשים לתת לו כסף כעונש. אין לו הרבה חברים והוא פחדן גדול, גם מדברים דמיוניים.
בסרטים הראשונים מגלמים אותו התאומים קונור ואוון פילדינג ובסרט הרביעי התאומים וייט ודילן וולטרס.
דמויות נוספות ממשפחת הפלי > גאמי הפלי

גאמי היא ראש משפחת הפלי ואמם של סבא הפלי, ארתור, ריבה ולורטה הפלי. היא בת 95 וגרה ברחוב בייקון 38.
גאמי מופיעה בספר החמישי, לאחר שהתאלמנה מסבא רבא צ'סטר. היא בעלת ניסיון חיים רב אך הזיכרון שלה לטווח קצר נפגע, דבר הגורם לה להתבלבל בין בני המשפחה או לחשוב שהיא זכתה בלוטו. עם זאת היא מעמידה פנים שזכרונה מבולבל, כדי שצאצאיה יבקרו אותה ויאכלו אצלה.
היא נוהגת לערוך "שיחה חשובה" עם כל בן משפחה שמגיע לגיל מסוים. גרג מגיע לשיחה עמה אך מתברר שהיא נוטה לדבר על התבגרות ודימוי גוף, מה שמלחיץ את גרג והוא בורח מהחדר.
גאמי מוצגת גם בספר ה-15 לאחר שדוד גארי החנה סמוך לחצרה את הקרוואן שלו והיא נותנת למשפחה כריכים לפני יציאה לטיול.
דמויות נוספות ממשפחת הפלי > סבא הפלי

סבא הוא אביו של פרנק הפלי וכן של ג'ו וגארי (לא ידוע מה שמו). הוא פנסיונר הגר ב"מגדלי מרגוע" - בית אבות קרוב לביתו של פרנק ולעיתים גרג ורודריק נמצאים שם בסופי שבוע, אף שהם משועממים וסבם לא נותן להם לראות טלוויזיה, אלא משתמש במכשיר לריגול אחרי זקנים אחרים. המזון האהוב עליו הוא סלט חמוץ בשם "גרגיר נחלים" והמשחקים האהובים עליו מתאימים לגילאים מבוגרים ואינם מוכרים למשפחתו.
סבא לרוב מנותק סביבתו אך לעיתים מגיע לטפל בנכדיו (וגרג הוא האהוב עליו). עם זאת, הוא לא משנה את דרכי החינוך שלו עם התבגרותם. בספר העשירי הוא מתגורר בבית כשהמחירים במגדלי מרגוע עולים ואז נכנס לאינטרנט ומארגן סוף שבוע לנשים בנות גילו, עד שבנו מגלה זאת. פרנק לא מסתדר איתו היטב וידוע שהוא דרס בטעות את כלבו של פרנק אך שיקר לו שהכלב ברח.
בסרטים הראשונים גילם אותו טרנס קלי, שחקן מבוגר יחסית. הוא לא מופיע בסרט הרביעי אך שמו מוזכר.
דמויות נוספות ממשפחת הפלי > ריבה הפלי

ריבה היא אחותה התאומה של לורטה, אחותם של סבא ושל ארתור ודודתו של פרנק. היא עקשנית ונפגעה מכך שלא שלחו לה הזמנה משפחתית, כך שהיא גרמה למשפחה אי-נוחות. היא כותבת מכתבים כמו אחותה וסוזן מאלצת את בניה לכתוב לה מכתבי תודה. בספר ה-14 מתברר שהיא נפטרה, כשהמשפחה נכחה בהלוויה לא נכונה במקום בלוויה שלה. היא הורישה למשפחתה ממון רב.
דמויות נוספות ממשפחת הפלי > דוד ג'ו

דוד ג'ו הוא אחיו הבכור של פרנק וגארי ובנו של סבא הפלי.
פרנק כועס על התנהלותו, מאחר שהוא גרם למני לחזור לחיתולים בהפחדתו מ"המפלצת שלמטה" (בסרטים היה זה גרג) ומכיוון שהבנים הקטנים שלו קוראים לפרנק "פואנק", לטענת פרנק בכוונה. גרג לעיתים מנסה לנצל אותו כדי לשכנע את אביו (למשל לקנות כלב), אך הוא נוטה להביא טפיחות חזקות על גבו של פרנק, מה שהורס את השכנוע.
לדוד ג'ו יש כלב דני ענק בשם קיילר, אותו הוא מביא לאירועים משפחתיים.
דמויות נוספות ממשפחת הפלי > דוד גארי

דוד גארי הוא האח הצעיר של פרנק וג'ו ובנו של סבא הפלי.
בתור הבן הצעיר הוא נוטה להיסחף למערכות יחסים, דבר שהוביל אותו להתחתן ולהתגרש 4 פעמים, אחת מהן קורה במשך הספר החמישי. תמיד הנישואים מסתיימים מסיבות מוזרות ומאי הבנות. בנוסף הוא מחליף עבודות קבוע, לרוב עבודות זולות ולא מכובדות. נראה שהוא מכור להגרלות פיס, אף שלרוב אינו זוכה.
בספר השביעי הוא נאלץ לגור בבית של פרנק, והוא עובד במטלות בית על ממנת להרוויח כסף, למורת רוחו של פרנק. הוא מצליח להשתחל למסיבת הנשף של החטיבה של גרג ולבסוף זוכה בפיס ועוזב את ביתם. בספר ה-15 הוא משאיר קרוואן בחנייה של גאמי ומשפחת הפלי נוסעת בתוכו במסעה.
משפחת ג'פרסון > רוברט ג'פרסון

אביו של ראולי ובעלה של לינדה ג'פרסון. רוברט הוא אדם צונן המסתייג מגרג ומעיסוקיו עם בנו, מאחר שהוא משמש כ"השפעה רעה". הוא מתוח מאוד ממצבי אלימות ובודק כל דיסק שגרג מכניס לביתו, מחשש לאלימות או מיניות. הוא גם נפגע מגרג לאחר שפיצח את שפתם הסודית, בה גרג טען לראולי שהוא מריח כמו בחורה.
למרות שהוא נוקשה הוא גם מקורב מאוד לבנו ולאשתו. הוא בעל חברת השקעות ומינוי לקאנטרי קלאב. הוא ואשתו נוסעים עם בנם מסביב לעולם וקונים מזכרות ייחודיות.
בסרטים הראשונים הוא מגולם בידי אלף האמפריס והוא שתקן יחסית, עם מעט מילים בסרט השלישי (רובם יועדו לפרנק).
משפחת ג'פרסון > לינדה ג'פרסון

לינדה היא אמו המגוננת של ראולי ואשתו של רוברט ג'פרסון. היא חושבת כמו בעלה שגרג משפיע לרעה על בנה, אם כי היא לבבית יותר גם כלפי גרג. היא מאוד לבבית ונראה שהתנהלותה הופכת את ראולי לילדותי בהרבה מגילו.
בסרט הראשון היא מגולמת בידי קייט קפרון (שלמעשה היא אמו האמיתית של רוברט קפרון, המשחק את ראולי). בסרט השלישי היא הוחלפה בברונוון סמית׳.
ילדי התיכון של גרג > פרגלי

פרגלי הוא בחור לא-היגייני המגעיל את מרבית חברי כיתתו של גרג ומדורג אחרון בדירוג הפופולריות ובעל שפה ייחודית מוזרה. הוא היפראקטיבי לאחר אכילת סוכרים ולרוב משחק לבדו, מאחר שרוב התלמידים בורחים ממנו. עם זאת גרג לעיתים משחק איתו כדי לגרום לראולי לקנא.
בספר השמיני הוא מקבל יחס מפתיע מחברי הכיתה, לאחר שהם מתלהבים ממסטיק שהוא דחף לפופיק שלו וגרם לו להתנפח. לרוב הוא נשלח לאחות בית הספר לשיעור על היגיינה.
בסרטים הראשונים הוא מגולם בידי גרייסון ראסל, בהם מקבל תפקיד גדול יותר ודמות שונה של פריק, והוא קשור למעגל החברתי של גרג.
ילדי התיכון של גרג > שיראג גופטה

ילד אמריקאי ממוצא הודי שהוא התלמיד הנמוך ביותר בכיתתו של גרג והוא קורבן קבוע של בריוני בית הספר. גרג מנצל את גובהו הנמוך כדי לעבוד עליו, לאחר שחזר מחופשה בהודו שהוא לא מופיע וגורר עליו חרם חברתי. שיראג נעלב ומסגיר אותו לסגן המנהל, אך עקב טעות בזיהוי החרם נמשך עד שאמו של גרג מתוודעת לכך. היא דורשת מגרג להתנצל ושיראג מקבל את גרג למשחק וידאו. על אף שהוא נמוך הוא פוגע בגרג סמוך לחג המולד שהוריו לא חוגגים, בעוד גרג לא יכול להחזיר לו מבלי לאבד מתנות.
בסרטים הראשונים הוא מגולם בידי קארן בראר ובניגוד לספרים הוא מטפל בבעיות בתחכום מול גרג. כך הוא הורס את החרם עליו על ידי התחפשות להולי הילז, להפתעתו של גרג. עם זאת הוא נחשב לחבר טוב שלו.
ילדי התיכון של גרג > פטי פארל

פטי היא תלמידה בתיכון של גרג הנחשבת לחנונית ולעקשנית. גרג שונא אותה מאחר שגרמה לו להיכשל במבחן בגאוגרפיה. הוא ועוד בחורים החליטו להתנקם בה בהצגה "הקוסם מארץ עוץ", בה פטי נבחרה לדורותי, הדמות הראשית. גרג ועוד בחורים התחפשו לעצים בהצגה ואז זרקו עליה תפוחים שהצמידו להם ושברו את משקפיה, מה שהרס את ההצגה. בהמשך פטי מוצגת כשומרת בהפסקות מטעם המורות על הבחורים, המלחיצה את רוב התלמידים.
בסרטים הראשונים היא מגולמת בידי ליין מאקניל והיא תוקפנית ובריונית יותר, מנצלת את סמכויות הוועד של הוריה כדי לאיים על המורים והתלמידים. היא אויבת מרה של גרג, מאחר שבגן הוא צחק עליה מול הילדים. היא גם מנסה להתחבר להולי הילז על חשבונו. בסרטים אין לה משקפיים.
ילדי התיכון של גרג > הולי הילז

הולי היא אחותה הצעירה של התר הילז והילדה הרביעית הכי יפה (בעיני גרג) בכיתתו של גרג. הוא מנסה להתקשר איתה אך לא מצליח לארגן מפגש, עד שהיא בטעות מזהה אותו כפרגלי, בעוד היא מתלהבת מראולי שנחשב לחמוד. בשל כך גרג שוכח ממנה ומנסה להתחיל עם אחותה הגדולה.
בסרטים הראשונים היא מגולמת בידי פייטון רוי ליסט ומקבלת תפקיד גדול יותר, כשילדים רבים מתלהבים ממנה לאחר מעברה לבית ספר. עם זאת גרג לא מרשים אותה והיא מזהה אותו כפרגלי. הוא נפגע מעט אך עדיין מתלהב להיפגש איתה בבית האבות של סביו. היא מפרגנת לו על המופע ובהמשך הוא מבקש לכייף איתה בחופשה, כשהיא שוכחת לחתום לו. הוא מוצא אותה בקאנטרי קלאב של ראולי ולאחר שמארגן להקה למסיבה של אחותה (ששניהם לא סובלים), אשר נהרסת, הולי מפרגנת לו ומופיעה איתו בבריכה עם משפחתו.
ילדי התיכון של גרג > התר הילז

אחותה הגדולה של הולי הילז והבחורה הכי יפה בתיכון. לאחר שגרג שוכח מאחותה הצעירה הוא מנסה להתחיל איתה ומוצא אותה בתור הבייביסיטר של ראולי בספר השני, אם כי היא פוטרה בהמשך. בהמשך הוא מגלה שהיא מצילה בבריכה והוא מנסה להרשים אותה בשריריו. לבסוף הוא עוזב אותה כשהיא מסתמכת עליו שינקה מסביבה, במחשבה שהיא תיכף מתחילה ללמוד במכללה.
בסרט השלישי היא מגולמת בידי מליסה רוקסבורו, בו היא משמשת אנטגוניסטית וגרג סולד ממנה (קורא לה "רודריק בשמלה"), אך רודריק מתאהב בה. כשגרג מזמין לאחיו הזמנה ליום הולדת 16 שלה, אך רודריק מנסה להפנט אותה והורס לה את כל המסיבה. הולי שמתרשמת מכך חוברת לגרג.
ילדי התיכון של גרג > אביגיל בראון

אביגיל היא תלמידה בתיכון של גרג בספר השביעי שהייתה חברתו של מייקל סמפסון לנשף בית הספר, אשר הבריז לה לפני הטקס לאחר שקנתה שמלה. במקומו גרג מציע בשם ראולי ששניהם ילוו אותה כחברים לנשף. אביגיל מסכימה לכך, כשגרג חושד שראולי הגיע לנשף חולה באבעבועות רוח. הוא מרגיע את ראולי אך באמצע הנשף אביגיל מגלה את מייקל בנשף עם בחורה אחרת ומתייפחת לחברותיה. אז היא פונה לרקוד עם גרג אך הוא מתפרץ בצעקה על שגם היא מחלתה באבעבועות רוח, מה שהורס את היחס שלו איתה והיא מתחברת עם ראולי בחזור.
היא ממשיכה לצאת עם ראולי ומובילה אותו לנתק עם גרג. לבסוף ראולי מגלה שהיא חזרה למייקל ולמעשה הייתה איתו רק כדי שמייקל יקנא.
ילדי התיכון של גרג > ברייס אנדרסון

התלמיד הכי מקובל בשכבה של גרג, לדעתו. עד החטיבה הוא התייחס לבנות כדוחות אך נעשה מקובל מאוד בחטיבה בעיני הבנות, רק עקב מראהו או עושרו. הוא מושא קנאה המסתובב סביב חבורת בחורים דחויים יותר, להם הוא לועג.
בסרטים הראשונים הוא מגולם בידי אוון בסט.
דמויות נוספות > משפחת סנלה

משפחת סנלה היא משפחה הכוללת זוג המתרבה ויולד הרבה תינוקות ומזמין ביום הולדתם או חצי הולדתם את השכנים של האזור, לרבות את משפחת הפלי כדי להצחיק את התינוקות. הזוג סנלה מתחיל לצלם קטעים מצחיקים ולשלוח אותם לסדרה "המשפחה המצחיקה ביותר באמריקה". הם מעולם לא זכו אך הצליחו לצלם את גרג מטפס על עץ כשנפלו לו המכנסיים והוא לובש תחתוני וונדר וומן, מה שאולי נותן להם סיכוי גבוה. הדבר קרה בדיוק כשפרנק נאלץ להצחיק תינוק ונלחץ ובתמורה ויתר לגרג על הפנימייה הצבאית.
גרג "נקם" שלא בכוונה במשפחה כשדחף להם בארוחת ערב משפחתית ביצים קשות לתוך עציץ. הבית החל להסריח והם מעולם לא עלו על מקורו, כשהם החליטו לעזוב. עם זאת הם לקחו איתם את העציץ המסריח. גרג מאז ניסה להבריח ביצים לביתו של פרגלי.
דמויות נוספות > ג'ושי

ג'ושי הוא הזמר האהוב על ראולי ועל תלמידות בחטיבה של גרג. הוא זמר אירופאי העושה הופעות סביב העולם וקורא "לכבד את ההורים" ו"ללכת אחר החלומות שלך". גרג רואה בו זמר גרוע וילדותי בעל השפעה שלילית על ראולי. הוא לרוב אינו מופיע אך באחת מהופעות החטיבה בה היה זמר בהפתעה, הוא התברר כג'ושי.
בסרטים הראשונים הוא מופיע על כרזה של ראולי. לא מוצג מי השחקן שלו.
דמויות ייחודיות לסרטים > אנג'י סטידמן

אנג'י מופיעה רק בסרט הראשון בגילומה של קלואי גרייס מורץ. היא תלמידה מוזרה ומתבודדת הרואה בחטיבת הביניים מקום נורא. היא פוגשת את גרג וראולי בתחילת הסרט ומציעה לגרג להיות בעיתון בית הספר, אך הוא מסרב ואומר לה ש"הוא יהיה הרבה בעיתון".
גרג חושב שהיא ילדה מוזרה ומתרחק ממנה בתחילת הסרט אך בסוף הסרט הם מתיידדים, לאחר שהיא משבצת את גרג וראולי כחברים הכי טובים, לאחר שראתה את ראולי אוכל את הגבינה במקום גרג, שהודה על כך בקול.
דמויות ייחודיות לסרטים > שלי ומרלי

שלי ומרלי הן זוג חברות טובות המופיעות בסרט הראשון ותחילת הסרט השני בגילומן של סמנתה פייג׳ ואווה יוז (בהתאמה). הן לומדות בכיתתו של גרג ולוקחות חוג בישול כמותו וכמו ראולי. הן נהנות לטפל בראולי לאחר שידו נשברה, אך מתרחקות מגרג והתנהלותו.
דמויות ייחודיות לסרטים > מאק דיגבי

מאק דיגבי הוא יוטיובר המופיע רק בסרט הרביעי בגילומו של ג׳ושוע הובר.
מאק הוא מושא הערצה של גרג, אשר מתלהב מאורח החיים שלו וחולם להיות יוטיובר כמותו. הוא ורודריק מנסים להיכנס לכנס שלו וגרג נכנס אך בטעות מכבה את המחשבים של מאק בעוד סוזן מביכה אותו. להפתעת גרג מסתבר שמאק מעריץ שלו, עקב סרטון מפורסם בו גרג מטלטל חיתול בתוך בריכת כדורים.
חיות מחמד > מזי

מזי הוא הכלב שפרנק קונה בספר הרביעי. במקור הוא היה כלב רזה שהתרוצץ בין בני המשפחה ונכנס לישון במיטה של גרג, לצערו. הוא מתרחק מפרנק שדווקא ניסה להתחבב עליו. לבסוף הוא ניתן לסבתי במתנה והיא מלבישה אותו ומפטמת אותו. הוא מוצג בהמשך כבידור העיקרי בבית סבתי, כשגרג ורודריק משמיעים קולות פלוץ מאחוריו, כך שהוא מלקק את אחוריו. כשפרנק מנסה לעשות את זה הכלב מפליץ עליו באמת. בספרים ייתכן שהוא כלב ביגל.
מזי נראה גם בסרט השלישי, בתור כלב לברדודל.
חיות מחמד > החזיר

החזיר של משפחת הפלי, הגיע אל משפחת הפלי בספר התשיעי כשמני ניחש משקל מדויק של חזיר אחר בתחרות. בתחילה סוזן התנגדה שייקחו אותו, אך כשראתה את מבט הכפריים החליטה לבדוק ואז מני התאהב בו מכדי לוותר עליו. למרות זאת החזיר עושה בעיות ופרנק מוריד אותו בחווה מקומית, דבר שגורם למני להתעצבן ולבסוף הוא מוביל את המשפחה לחווה כדי שהחזיר יבוא איתם חזרה.
בספרים הוא מתנהל בחוכמה רבה ומתחיל לעמוד על שתיים ואף להפעיל מכשיר המתרגם תמונה לקול. החזיר נעלם לאחר שהמשפחה טסה לחופשה טרופית בספר ה-12.